CELEX: 32021D1403
Language: sl
Date: 2021-08-25 00:00:00
Title: Izvedbeni sklep Komisije (EU) 2021/1403 z dne 25. avgusta 2021 o spremembi Izvedbenega sklepa (EU) 2019/1202 glede harmoniziranih standardov za lahka dvigala na plavajočih objektih

26.8.2021   
               
               
                  SL
               
               
                  Uradni list Evropske unije
               
               
                  L 302/17
               
            
         IZVEDBENI SKLEP KOMISIJE (EU) 2021/1403
         z dne 25. avgusta 2021
         o spremembi Izvedbenega sklepa (EU) 2019/1202 glede harmoniziranih standardov za lahka dvigala na plavajočih objektih
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 12 Direktive 2014/34/EU Evropskega parlamenta in Sveta (2) se za proizvode, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so v skladu z bistvenimi zdravstvenimi in varnostnimi zahtevami iz Priloge II, zajetimi v navedenih standardih ali delih standardov.
                  
               
                     (2)
                  
                  
                     Komisija je z dopisom BC/CEN/46-92 – BC/CLC/05-92 z dne 12. decembra 1994 od Evropskega odbora za standardizacijo (CEN) in Evropskega odbora za elektrotehnično standardizacijo (CENELEC) zahtevala pripravo in revizijo harmoniziranih standardov v podporo Direktivi 94/9/ES Evropskega parlamenta in Sveta (3). Navedena direktiva je bila nadomeščena z Direktivo 2014/34/EU, ne da bi se spremenile bistvene zdravstvene in varnostne zahteve iz Priloge II k Direktivi 94/9/ES.
                  
               
                     (3)
                  
                  
                     Natančneje, CEN in CENELEC sta bila pozvana, da pripravita osnutek standarda o zasnovi in preskušanju opreme za uporabo v potencialno eksplozivnih atmosferah, kot so navedene v poglavju I programa za standardizacijo, o katerem so se dogovorili CEN in CENELEC ter Komisija, in so priložene zahtevku BC/CEN/46-92 – BC/CLC/05-92. CEN in CENELEC sta bila prav tako pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
                  
               
                     (4)
                  
                  
                     Na podlagi zahtevka BC/CEN/46-92 – BC/CLC/05-92 je CEN pripravil harmonizirani standard EN 13852-3:2021 o lahkih dvigalih na plavajočih objektih.
                  
               
                     (5)
                  
                  
                     Komisija je skupaj s CEN ocenila, ali je standard EN 13852-3:2021, ki ga je pripravil CEN, skladen z zahtevo BC/CEN/46-92 – BC/CLC/05-92.
                  
               
                     (6)
                  
                  
                     Pojasniti je treba, katere različice standardov iz klavzule 2 „Normativni sklici“ standarda EN 13852-3:2021 je treba uporabljati za domnevo o skladnosti.
                  
               
                     (7)
                  
                  
                     Stolpec „Pripombe/opombe“ v tabeli ZB.1 v standardu EN 13852-3:2021 za namene Izvedbenega sklepa (EU) 2019/1202 bi bilo treba izključiti iz objave zaradi neskladnosti navedenega stolpca z zahtevami v glavnem normativnem delu standarda in pravne negotovosti, ki izhaja iz razlage pravnega učinka domneve o skladnosti iz naslova tega stolpca.
                  
               
                     (8)
                  
                  
                     Standard EN 13852-3:2021 izpolnjuje zahteve, ki naj bi jih zajemal in ki so določene v Prilogi II k Direktivi 2014/34/EU. Zato je primerno, da se sklic na navedeni standard objavi v Uradnem listu Evropske unije z omejitvijo.
                  
               
                     (9)
                  
                  
                     V Prilogi I k Izvedbenemu sklepu Komisije (EU) 2019/1202 (4) so navedeni sklici na harmonizirane standarde, pripravljene v podporo Direktivi 2014/34/EU. Sklic na harmonizirani standard EN 13852-3:2021 bi bilo treba vključiti v navedeno prilogo.
                  
               
                     (10)
                  
                  
                     Izvedbeni sklep (EU) 2019/1202 bi bilo zato treba ustrezno spremeniti.
                  
               
                     (11)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati na dan objave –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu (EU) 2019/1202 se spremeni v skladu s Prilogo k temu sklepu.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 25. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/34/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 96, 29.3.2014, str. 309).
         
            (3)  Direktiva Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 100, 19.4.1994, str. 1).
         
            (4)  Izvedbeni sklep Komisije (EU) 2019/1202 z dne 12. julija 2019 o harmoniziranih standardih za opremo in zaščitne sisteme, namenjene za uporabo v potencialno eksplozivnih atmosferah, pripravljenih v podporo Direktive 2014/34/EU Evropskega parlamenta in Sveta (UL L 189, 15.7.2019, str. 71).
      
      
         
            PRILOGA
            V Prilogi I k Izvedbenemu sklepu (EU) 2019/1202 se doda naslednji vnos:
            
               
                           Št.
                        
                        
                           Sklic na standard
                        
                     
                           „4.
                        
                        
                           EN 13852-3:2021
                           Dvigala na plavajočih objektih – 3. del: Lahka dvigala na plavajočih objektih.
                           Obvestilo 1: Normativni sklici iz določbe 2 harmoniziranega standarda EN IEC 60079-0:2018 se razumejo kot sklici iz standarda EN IEC 60079-0:2018, popravljenega s standardom EN IEC 60079-0:2018/AC:2020-02.
                           Obvestilo 2: Normativni sklici iz določbe 2 harmoniziranega standarda EN ISO 80079-36:2016 se razumejo kot sklici iz standarda EN ISO 80079-36:2016, popravljenega s standardom EN ISO 80079-36:2016/AC:2019.
                           Omejitev: ta objava ne zajema naslednjega dela standarda:
                           stolpec ‚Pripombe/opombe‘ v tabeli ZB.1.“